
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                                   Nr. 4c-1/66
                                   Pl-x 151/2015
                        


 Bucureşti,  19.05.2015

                                                                       AVIZ

asupra propunerii legislative pentru modificarea articolului 57, alineatul (4) şi 
a articolului 84, alineatul (2) din Legea nr. 571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea articolului 57, alineatul (4) şi a                     articolului 84, alineatul (2) din Legea nr. 571/2003 privind Codul Fiscal, transmisă cu adresa nr. Pl-x 151 din 2 martie 2015, înregistrată sub nr. 4c-1/66 din 3 martie  2015. 
Senatul, în calitate de primă Cameră sesizată, a respins iniţiativa legislativă în şedinţa din 25 februarie 2015.
Conform prevederilor art. 75 din Constituţia României, republicată, şi ale                        art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au dezbătut propunerea legislativă menţionată mai sus în şedinţa din 19 mai 2015.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 796 din 8 iulie 2014 şi punctul de vedere al Guvernului, transmis cu adresa nr. 3746 din 6 mai 2015, prin care nu susţine adoptarea acestei inițiative legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă nu se justifică întrucât nu este posibilă includerea unităţilor de învăţământ de stat din sistemul naţional de învăţământ în categoria entităţilor care pot beneficia de sumele direcţionate reprezentând până la 2% din impozitul anual pe venit, având în vedere că pentru finanţarea educaţiei naţionale au loc anual alocări de sume din bugetul de stat şi din bugetele autorităţilor publice locale. 
Totodată, modificările propuse prin prezenta iniţiativă legislativă ar crea inechitate faţă de alte instituţii care au acelaşi regim de finanţare.
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu majoritate de voturi                                                           (4 voturi împotrivă şi o abţinere), avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
                   PREŞEDINTE
                                     SECRETAR 
                   Horia GRAMA                                                         Cornel ITU
                   ŞEF SERVICIU
                                                

      Lidia-Graziella SEGĂRCEANU                                    

